Öljypoikien uutiset: viikko 4 | esportoilers.fi
Öljypoikien uutiset: viikko 4
EräViikingit 4 - 3 NGA (0-1, 3-2, 1-0)
- Keskiviikkoillan ERVI-kamppailu lähti osaltamme mallikkaasti käyntiin ja olimme ensimmäisellä kympillä selkeästi isäntiä terävämmin pelillä. Ottelun puoleenväliin saakka olimme pääosin niskan päällä, mutta tämän jälkeen vihulainen petrasi omaa pelaamistaan ja otti enemmän otetta. Kolmas erä oli tasaista pelaamista. Me turhaa passivoiduimme omassa pallollisessa pelaamisessamme ja kaveri osui pienen uinahduksen seurauksena kertaalleen. Lopulta kaverille tiukka 4-3 voitto ja meille jäi käteen sisupuukko. Kaikkinensa Mosan arki-illassa nähtiin varsin pleijarihenkinen kamppailu, missä molemmat joukkueet puolustivat tiiviisti ja peli oli varsin tarkkaa. Vaikkei tällä kertaa sarjapisteitä irronnutkaan mukaan, niin olen tyytyväinen meidän peli-ilmeeseen ja työmoraaliin. Saimme hyvää oppia tulevaa silmällä pitäen ja työnteko jatkuu, kommentoi päävalmentaja Aleksi Lammi.
NGA 7 - 6 RL. SPV (3-1, 1-3, 2-2, 0-0, 2-0)
- Meidän osalta peliinlähtö sujui hyvin, vaikka kaveri pääsikin 0-1 johtoon niin oltiin ekassa erässä hyvin pelillä ja mielestäni kenttätapahtumien valossa niskan päällä. Toiseen erään SPV terävöitti omaa tekemistään ja me vähän passivoiduttiin ja vihulainen oli selkeästi kuskin paikalla, mutta onneksi saatiin erän loppupuolella peli tasoihin. Kolmannessa erässä meinattiin olla koko ajan vähän takaa-ajajina ja vähän itse pölhöiltiin pallon kanssa mutta lopussa hienosti noustiin 6vs5-pelillä tasoihin ja jatkoaika meni meille sekä lopulta vielä rankkarikisa. Kaikkinensa jäätävä ryöstö ja SPV:lle toinen pistemenetys koko kauden aikana. Olen äärettömän tyytyväinen meidän puolustuspelaamiseen ja uhrautumiseen eikä seitsemän tehtyä maalia SPV:tä vastaan ole lainkaan huono suoritus. Huikea taistelu meidän ryhmältä ja nyt A-junnuilla pieni breikki edessä ennen Classic-ottelua, Lammi jatkoi.
NG04 6 - 5 LasB ed. (1-3, 2-1, 3-1)
NGB 5 - 2 LasB ed. (0-0, 3-1, 2-1)
- Lasbia vastaan lähdettiin hakemaan revanssia syksyn Lahden pelin tappiolle. Pelistä muodostui tasainen, tarkasti puolustaneiden joukkueiden mittelö. Ensimmäisessä erässä meillä oli paremmat paikat, mutta viimeistely tökki kaverin hyvin pelanneen veskarin torjuntojen myötä. Lasb siirtyi toisen erän alussa johtoon, mutta se kuitattiin seuraavassa vaihdossa. Pari lisämaalia saatiin erän aikana vielä tehtyä ja puolustuspelin säilyessä hyvällä tasolla niin päästiin johdossa kolmanteen. Samanlainen pelin kuva säilyi kolmannessakin ja kestettiin kaverin kiri lopussa niin saatiin ansaittu revanssi 5-2-luvuin, kertasi päävalmentaja Hannu Mattila﻿.
31.1. klo 16:00 NG04 - EräViikingit, Eerikkilän Urheiluopisto
1.2. klo 14:00 Indians - NG04, Eerikkilän Urheiluopisto
1.2. klo 15:00 Steelers - NGB, Iittala-halli
2.2. klo 18:00 Koovee - NGB, AutoCenter Areena
3.2. klo 16:00 NG05 - Classic, Eerikkilän Urheiluopisto
4.2. klo 12:30 Koovee - NG05, Eerikkilän Urheiluopisto